Datortehnikas un interneta lietošanas noteikumi
1. Publisko datoru, citas ar IT saistītās tehnikas (datori, monitori, printeri, kopētāji, skeneri u.c.) (turpmāk Datortehnika), WiFi, bibliotēku publiskā datortīkla (turpmāk IT infrastruktūra) un interneta lietošanas noteikumi nosaka lietošanas kārtību, lai nodrošinātu drošu un uzticamu šo resursu izmantošanu Jēkabpils novada bibliotēkās.
2. Bibliotēkas Datortehnikas un interneta lietotājiem (tajā skaitā arī WiFi), ir jāapliecina ka ir iepazinies ar šiem noteikumiem.
3. Datortehniku drīkst lietot tikai reģistrēti bibliotēkas lietotāji, vai atsevišķos gadījumos, uzrādot personu apliecinošu dokumentu – kā VIESIS. 
4. Datortehnikas un interneta pakalpojumi, kā arī piekļuve vispārpieejamiem elektroniskās informācijas resursiem Bibliotēkā ir bez maksas. 
5. Pirms darba uzsākšanas lietotājam jāreģistrējas, uzrādot un iesniedzot bibliotekāram Lietotāja karti, kuru pēc darba beigšanas lietotājs saņem atpakaļ. 
6. Interneta lietošanas laiks dienā ir 60 minūtes, mācību vajadzībām ne ilgāk kā 3 stundas. Lietošanas laiku iespējams pagarināt, ja piekļuve datoram nav nepieciešama citam lietotājam.
7. Bērniem un jauniešiem interneta lietošanas laiks dienā 30 minūtes, mācību vajadzībām ne ilgāk kā 1,5 stunda. Bērniem līdz 14 gadiem Datortehnikas un interneta lietošanai Bibliotēkā ir jābūt vecāku atļaujai.
8. Atlasīto informāciju drīkst saglabāt mapē uz datora ekrāna. Beidzot darbu atlasītā informācija ir jāizdzēš. 
9. Lietotājam ir atļauts izmantot savus informācijas nesējus (USB atmiņas kartes, USB ārējos cietos diskus, kompaktdiskus) datu ierakstīšanai.
10. Izdrukas Lietotājs drīkst veikt, saskaņojot to ar Bibliotēkas darbinieku un apmaksājot drukāšanas darbu atbilstoši Cenrādim. 
11. Lietotājs drīkst izmantot tikai tās programmas, kuras ir instalētas uz konkrētā datora.
12. Lietotājam savā darbā stingri jāievēro darba drošības, elektrodrošības un ugunsdrošības noteikumi:
· nepieļaut iespēju, ka aparatūrā nonāk dažādi sīki metāliski priekšmeti,
· neaiztikt elektriskos vadus, to savienojumus, kontaktdakšas, kontaktligzdas, datoru daļu savienojošos vadus u.c.,
· konstatējot bojājumus, jāpārtrauc darbs un jāinformē Bibliotēkas darbinieks,
13. Datortehnikas un interneta lietotājiem aizliegts:
· ieslēgt vai izslēgt datoru, pieslēgt vai atslēgt kādu datoriekārtu, izņemot – pievienot un atvienot vadus, kas nepieciešami zibatmiņas, pārnēsājamo cieto disku vai austiņu pievienošanai u.tml., pārstartēt datoru, kad traucēta tā darbība,
· bojāt, labot, vai kopēt datorā esošo informāciju (datnes), dzēst, atinstalēt vai kā citādi bojāt esošo programmatūru,
· patvaļīgi mainīt datora konfigurāciju vai uzstādīt programmatūru,
· pie datora atrasties mitrās drēbēs, ar mitrām vai netīrām rokām un pārtikas produktiem nesaskaņojot ar bibliotēkas darbinieku atrasties pie datora vairāk kā 2 lietotāji vienlaicīgi, 
· trokšņot, skaļi sarunāties, vai citādi traucēt citu lietotāju vai bibliotēkas darbinieku darbu.
· izmantot Datortehniku, citu IT infrastruktūru un internetu tiesību aktos noteikta krimināla, administratīva vai civila rakstura pārkāpumu veikšanai:
15. Programmatūras problēmsituāciju un datora tehnisku bojājumu gadījumā bibliotekāram ir tiesības pārtraukt Lietotāja darbu.
16. Jebkuras programmatūras, Datortehnikas un citas IT infrastruktūras mehāniskiem bojājumiem, kas radušies lietotāja darbības rezultātā, lietotājs sedz visus ar šo bojājumu novēršanu saistītos izdevumus.
17. [bookmark: _GoBack]Datortehnikas un citas IT infrastruktūras lietošanas neskaidrību gadījumā Lietotājam jāvēršas pie bibliotēkas darbinieka.
